Document ID: /roh_data/filtered/fineweb-2-filterrobots_roh.jsonl.gz/57346

La Grezia sa prepara sin la stagiun da turissem. A partir da glindesdi portian navs puspè viagiaturs da la terra ferma sin tut las inslas. Quai rapporta l’emettur statal da la Grezia.
Ma sin las nav-feras possia be ir pli la mesadad dals passagiers ch’enfin qua.
La fin da mars avev’ins interrut ils viadis sin las inslas per limitar la derasaziun dal coronavirus.
La fin da matg communitgescha lura la regenza ad Athen, or da tge pajais che turists pon puspè ir en Grezia. E quai senza stuair ir suenter en quarantina per duas emnas.